News Update: ราคาผักในจีนพุ่ง 30.6% จากปัญหาน้ำท่วม สภาพอากาศแปรปรวน กังวลซ้ำเติมผู้บริโภค ชะลอใช้จ่าย - FINNOMENA
สำนักงานสถิติแห่งชาติจีนรายงาน ราคาผักสดเดือน พ.ย. พุ่งขึ้น 30.6% เมื่อเทียบกับปีที่แล้ว จากปัญหาน้ำท่วมและสภาพอากาศแปรปรวนที่ส่งผลกระทบต่อภาคเกษตรกรรมในช่วงหลายเดือนที่ผ่านมา
9 ธ.ค. 2564

สำนักงานสถิติแห่งชาติจีนรายงาน ราคาผักสดเดือน พ.ย. พุ่งขึ้น 30.6% เมื่อเทียบกับปีที่แล้ว จากปัญหาน้ำท่วมและสภาพอากาศแปรปรวนที่ส่งผลกระทบต่อภาคเกษตรกรรมในช่วงหลายเดือนที่ผ่านมา
โดยราคาผักสดเดือน พ.ย. เพิ่มขึ้น 6.8% จากเดือนที่แล้ว แม้สำนักงานสถิติแห่งชาติจีนจะระบุว่า ระดับอุปทานผักสดในเดือน พ.ย. จะปรับเพิ่มขึ้นแล้วก็ตาม
ส่งผลให้นักลงทุนกังวลว่าราคาอาหารที่เพิ่มขึ้นอย่างรวดเร็วในเวลาที่กิจกรรมทางเศรษฐกิจกำลังซบเซา อาจยิ่งไปชะลอการเจริญเติบโตของเศรษฐกิจจีน
ราคาอาหารโดยรวมของจีนในเดือน พ.ย. ปรับเพิ่มขึ้น 1.6% จากปีที่แล้ว ซึ่งเป็นไปในทิศทางเดียวกับตลาดโลก โดยองค์การอาหารและการเกษตรแห่งสหประชาชาติ (FAO) รายงานว่า ดัชนีราคาอาหารโลกในเดือนพ.ย. พุ่งขึ้นถึง 27% จากปีที่แล้ว สู่ระดับสูงสุดตั้งแต่ มิ.ย. 2011
นอกจากราคาผักสดแล้ว ราคาสินค้าอาหารอื่นๆ ในจีนก็ปรับเพิ่มขึ้นในเดือน พ.ย. เช่นกัน
ราคาไข่ไก่ เพิ่มขึ้น 20.1% จากปีที่แล้ว
ราคาปลาน้ำจืด เพิ่มขึ้น 18% จากปีที่แล้ว
ราคาหมูซึ่งเป็นอาหารหลักในจีน ยังคงต่ำกว่าจุดสูงสุดในปีที่แล้ว โดยราคาลดลง 32.7% จากปีที่แล้ว แต่เพิ่มขึ้น 12.2% จากเดือน ต.ค.
ดัชนีราคาผู้บริโภค (CPI) ของจีนในเดือน พ.ย. เพิ่มขึ้น 2.3% น้อยกว่าคาดการณ์ที่ 2.5% ขณะที่ดัชนีราคาผู้ผลิต (PPI) พุ่งขึ้นถึง 12.9% สูงกว่าคาดการณ์ที่ 12.4% แต่เพิ่มขึ้นน้อยกว่าเดือน ต.ค. ที่ 13.5%
อ้างอิง: https://www.cnbc.com/2021/12/09/chinas-vegetable-prices-surge-30point6percent-in-november-as-food-costs-soar.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
จีน
เงินเฟ้อ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA